**22. NEDELJA MED LETOM – ANGELSKA, 2. SEPTEMBER 2018**

**Godovi:**

|  |  |  |
| --- | --- | --- |
| Ponedeljek Torek Sreda ČetrtekPetek Sobota Nedelja  |  3.9. 4.9. 5.9. 6.9. 7.9. 8.9. 9.9. | sv. GREGOR VELIKI, papež in cerkveni učitelj;ROZALIJA, devica;sv. MATI TEREZIJA, redovnica;ZAHARIJA, prerok; REGINA, devica, mučenka; ROJSTVO DEVICE MARIJE – MALI ŠMAREN, praznik;PETER KLAVER, jezuit, misijonar, **ROMARSKI SHOD** |

**Danes teden: 23. NEDELJA MED LETOM**

V soboto obhajamo praznik Rojstva Device Marije. Za cerkev je značilno, da godove praznuje na dan smrti in ne na dan njihovega rojstva, kajti »Cerkev je vedno zagovarjala stališče, da bi bilo prezgodaj obhajati dan rojstva, saj je bil na ta dan preostanek njihovega življenja še vedno neznan« (Benedikt XVI). »Danes Bog na zemlji pozdravlja sveti prestol, ki ga je pripravil zase. On, ki je v svoji modrosti naredil nebesa, je ustvaril tudi živa nebesa.« (Bizantinsko bogoslužje).

**Celodnevno češčenje**

**V sredo 5.9. je v župniji celodnevno češčenje**. Sveti maši bosta ob 9h in ob 17h. Sveto Rešnje telo bo izpostavljeno, dopoldne do 11h in od 16h-17h popoldne. Dopoldne po maši bo prilika za spoved, popoldne pa eno uro pred mašo. Vzemite si čas in pridite k osebni in skupni molitvi.

**Zahvala oratorij in srečanje bolnih in ostarelih**

Zahvalim se vsem animatorjem za pripravo, vodenje ter potek oratorija in za sodelovanje ob srečanju bolnih in starejših. Zahvalim se tudi KS za pogostitev.

»Svet Krajevne Skupnosti Vrh Sv. treh Kraljev se iskreno zahvaljuje vsem, župniji Vrh Sv. Treh Kraljev, gospodu Janezu Petriču za opravljeno sveto mašo, ministrantom, pevcem, pridnim gospodinjam ki so napekle pecivo, otrokom na oratoriju za zelo lep program in vsem ostalim, ki ste kakorkoli pripomogli, da je bilo srečanje starejših faranov prejšnjo soboto dobro organizirano, prijetno in prisrčno. Še enkrat, hvala lepa.«

**Romarski shod in blagoslov novih orgel**

V nedeljo 9. septembra ob 10. uri je redni jesenski romarski shod, ki je letos povezan z nakupom novih orgel. Podroben tridnevni program praznovanja si lahko ogledate v pisnem vabilu. Kdor vabila še nima, si ga lahko vzame zadaj na mizi za tisk.

Slovesni romarski shod bo ob somaševanju drugih duhovnikov vodil kardinal dr. Franc Rode. Darovanje ob romarskem shodu bo namenjeno za nove orgle in kritje stroškov tridnevnega praznovanja. Sledilo bo družabno srečanje v šotoru pred cerkvijo. Za hrano in pijačo ter dobro voljo bo poskrbljeno.

**Danes, v nedeljo, 2. septembra popoldne ob 16. uri, se bo v župnišču pletel venec iz bršljana.** Lepo vabljeni.

**Vse pridne gospodinje v župniji naprošamo za peko peciva. Pecivo prinesite v župnišče v soboto zvečer (pred koncertom) oz. najkasneje v nedeljo zjutraj (vsaj eno uro pred mašo).**

**Župnija ima končno tudi svojo spletno stran, ki jo je sicer še potrebno dopolniti, vendar si na njej že lahko ogledate aktualna oznanila in objave.**

**Naslov spletne strani: http://trijekralji.rkc.si/**

**Z rednim veroukom pričnemo v soboto 15. septembra:**

|  |  |
| --- | --- |
| 1. in 2. razred……..po maši.3. razred………….. ob 8h.4. razred …………. po maši.6. – 9. razred …….. po maši.  | **Veroučni učbeniki 2018 /2019**1. razred DZV Praznujmo in se veselimo2. razred DZV Praznujemo z Jezusom3. razred DZV Kristjani praznujemo skupaj4. razred KAT 4 Pot v srečno življenje.6. – 9. razred – Liturgično leto |

**Svete maše:**

NEDELJA, 2.9. ob 9h ✝ Leopoldina Otrin, obletna, Hleviše 12

SREDA, 5.9. ob 9h ✝ Franc in Marjana Jesenko, Lavrovec 19

 ob 17h ✝Ivan Žust, obletna, Vrh 11

SOBOTA, 8.9. ob 10h za farane

ob 17h ✝ za srečen zakon

NEDELJA, 9.9. ob 10h ✝ Cveto Trček, Račeva 27

 ✝ Anton Trček, Hleviše 19